Раман Бязсмертны вельмі любіў прыводзіць бязлітасныя і відавочныя эканамічныя дадзеныя – бо эканоміка без усялякіх палітычных каментароў гаварыла пра нездаровыя тэндэнцыі ў рэгіёне сама па сабе. Меньш вядомыя намаганні Рамана Бязсмертнага ў галіне культуры. Літаральна за паўгадзіны ён вырашыў пытанне па супрацоўніцтву ў рамках Усходняга партнёрства Нясвіжскага архітэктурнага запаведніка з калегамі з музеяў Луцка. Папросту зняў трубку, патэлефанаваў мэру горада, і тэхнічныя пытанні былі вырашаны. Каб наша краіна намаганнямі яе лідара сама не выпіхнула сябе за рамкі гэтай праграмы ЕС, ужо ў гэтым годзе Нясвіжскі замак атрымаў бы 700 тыс. еўра для рэстаўрацыі і аднаўлення інтэр’ераў і інфраструктуры.